આ જગ્યાએ રહેનાર વ્યક્તિ લાગણી પ્રધાન હોય. તેમ જ અંગત વ્યક્તિ નજર સામે અલગ હોય અને પીઠની પાછળ અલગ હોય. આના કારણે ધંધામાં વિઘ્ન આવી શકે. વળી ક્યારેક આત્મ વિશ્વાસ પણ ઓછો થતો લાગે. મંદિરની દિશા અને જગ્યા યોગ્ય છે તેથી હકારાત્મકતા રહે. નાનીનાની સમસ્યાઓ આવે પણ તેનું નિરાકરણ આવી જતાં તકલીફ દેખાય નહીં. માત્ર મંદિરની ઉપરથી વજન ખસેડી લેવું જરૂરી છે. અહી સામાન રાખવાથી માનસિક તણાવ રહે. જે ધંધાના વિકાસમાં બાધક બને. રીપેરીંગનું ટેબલ અગ્નિમાં ઉત્તર તરફ મુખ રાખીને કામ થાય એ રીતે છે. જે યોગ્ય નથી. અહી કામ કરનાર વ્યક્તિનો સ્વભાવ ભૂલો કાઢવા વાળો બની જાય અને તેને અન્ય આગળથી અપેક્ષા પણ વધારે રહે. જેથી કામ ઓછું થાય અને તે માણસને સાચવવામાં સમય વધારે જાય. અન્ય એક વર્કિંગ ટેબલ નૈરુત્યમાં છે. જેથી અહીનો સ્ટાફ પણ માલિકીનો ભાવ દર્શાવે. વળી ટેબલ પર બેસીને કામ કરતી વખતે મુખ પૂર્વ તરફ રહે છે. તેથી અહી પણ કામ ઓછું થાય અને સલાહ સૂચન વધારે મળે.